24/03/2014 | Administración LocalMunicipal
Miño
Notificación da Resolución núm.155/2014 do día 07/03/2014 a Dª. Emilia Martínez García

Sendo imposible practicar a notificación da Resolución núm.155/2014 do día 07/03/2014 a dona Emilia Martínez García por descoñecerse o lugar de notificación, e en cumprimento do disposto no artigo 59.5 da Lei de réxime xurídico das administracións públicas e do procedemento administrativo común, procédase a practicar a notificación por medio de anuncios no taboleiro de edictos do Concello de Miño e no Boletín Oficial da Provincia da Coruña a citada resolución que a continuación se transcribe deseguido: Logo de ver que don Yongjie Bochenek Guajardo e dona Veronica Jesus Merçe Rebora Diz Lois presentan unha reclamación solicitando a limpeza das parcelas do Monte Piñeiro. Logo de ver que con data do 26.09.2013 emítese informe pola técnico de medio ambiente no que se establece a necesidade de levar a cabo por parte de CIARAN AMJAHAD BOUZIANI os traballos necesarios para dar cumprimento ás súas obrigas de xestión da biomasa, retirada das especies recollidas na disposición adicional terceira e o acondicionamento da parcela con referencia catastral 3905919NJ6040S0001SE da súa propiedade. Logo de ver o informe emitido pola secretaria municipal o 07.10.2013 no que se propón a incoación dun expediente de reposición da legalidade medioambiental. Logo de ver que a Resolución da Concellería de Goberno núm.744/2013 do 09/10/2013 na que se resolve incoar expediente de reposición da legalidade medioambiental a EMILIA MARTÍNEZ GARCÍA pola parcela da súa propiedade con referencia catastral 3905919NJ6040S0001SE, polo que debe de proceder en consecuencia a executar os traballos de acondicionamento, xestión da biomasa vexetal e retirada das especie da disposición adicional terceira, posto que a parcela está afectada pola franxa de 30 metros. E conceder un prazo de audiencia de 10 días hábiles. Logo de ver que o día 27 de novembro de 2013 a Secretaria municipal certifica que “salvo erro ou omisión, non se presentaron alegacións en relación ó expediente reposición da legalidade medioambiental en parcela en Piñeiro” de CIARAN AMJAHAD BOUZIANI. Tendo en conta todo o que antecede, esta Concellería de Goberno, ao abeiro da delegación conferida pola Resolución da Alcaldía núm.36/2013 (24/01/2013) e en uso das atribucións que lle confire o ordenamento xurídico, pola presente, 1º.- ORDENAR expediente de reposición da legalidade medioambiental a CIARAN AMJAHAD BOUZIANI pola parcela da súa propiedade con referencia catastral 3905919NJ6040S0001SE, polo que debe de proceder en consecuencia a executar os traballos de acondicionamento, xestión da biomasa vexetal e retirada das especie da disposición adicional terceira, posto que a parcela está afectada pola franxa de 30 metros. O prazo para executar os traballados descritos será de 15 días naturales, a contar dende o seguinte a recepción da notificación da presente resolución.2º.- ADVERTIR a CIARAN AMJAHAD BOUZIANI que no caso de incumprimento da obriga de executar os traballos de acondicionamento, de xestión da biomasa vexetal e de retirada das especie da disposición adicional terceira, o Concello de Miño poderá acordar a execución subsidiaria ou a imposición de multas coercitivas (art.53. bis da Lei 3/2007) sen prexuízo das sancións que procedan pola infracción cometida (arts.50 e seguintes da Lei 3/2007). 3º.- NOTIFICAR a presente resolución ás persoas interesadas no expediente.” O que lle comunico, para o seu coñecemento e efectos, significándolle que, de acordo co disposto na Lei 29/1998, do 13 de xullo, reguladora da xurisdición contencioso-administrativa, contra a presente resolución, que pon fin á vía administrativa, pode interpoñer alternativamente ou recurso de reposición potestativo, no prazo dun mes, que se contará dende o día seguinte ao da recepción desta notificación, ante o mesmo órgano que ditou o acto, ou recurso contencioso-administrativo ante o Xulgado do Contencioso - Administrativo da Coruña, no prazo de dous meses que se contarán dende o día seguinte ao da recepción desta notificación. Se optara por interpoñer o recurso de reposición potestativo non poderá interpoñer recurso contencioso - administrativo ata que aquel sexa resolto expresamente ou se producira a súa desestimación por silencio. Todo isto sen prexuízo de que poida exercitar calquera outro recurso que estime pertinente. Miño, luns 10 de marzo de 2014 A secretaria Alejandra Rodríguez Menéndez